  Майя Бывальцева Удмуртиысь 89 каръёсын, черкогуртъёсын, поселокъёсын но гуртъёсын «Жильё и городская среда» йӧскалык ӵектос улсын азбаръёсты но мер интыосты умоятон ужъёс йылпумъясько. 2020-тӥ арын со понна 440 миллион манет висъямын вал. Со сярысь улосвыл тӧролэн но кивалтэтлэн пресс-службаез ивортӥз. Таяз арын 152 азбаръёсты умоятыны чакламын вал, 149-аз ужъёсты йылпумъязы ни. Туннэ Ижкарысь кыказ но Глазкарысь одӥгаз азбаръёсын ужало на. 117 мер интыос пӧлысь 104-яз ужъёсты быдэстӥзы Та дыре муниципал кылдытэтъёсын 2021-тӥ арын умоятоно объектъёсъя тупанкылъёс гожтон мынэ. Али 55 каръёсын, черкогуртъёсын, каргуртъёсын но гуртъёсын мер интыосты умоятонъя контрактъёсты юнматӥзы ни, 15 улон интыосын – азбаръёсты умоятонъя. Вуоно арын 94 мер интыосты но 51 азбаръёсты умоятыны чакламын. Тодэ вайытом, 2021-тӥ арын Ижкарысь Кызьпу арамаез умоятон ужъёсты кутскыны чаклало. Коньывуон пумын сое умоятонлэн нырысь-валысь учкетеныз (концепциеныз) тодматӥзы.  Тегъёс: Мерлык Ижкар Удмуртия умоятон  